SCC ขายหุ้น PTTCHเกลี้ยงรับเงินสด3.3หมื่นล้าน
บริษัทปูนซิเมนต์ไทย ขายหุ้น ปตท.เคมิคอล 236 ล้านหุ้น กว่า&nbsp; 3.3 หมื่นล้าน&nbsp;บริษัทปูนซิเมนต์ไทย(SCC) ได้ขายหุ้นที่ถืออยู่ในบริษัทปตท.เคมิคอล(PTTCH)ทั้งหมด&nbsp; ประมาณ&nbsp; 15.59% ของทุนชำระแล้วคิดเป็นจำนวน 236&nbsp; ล้านหุ้น ในราคาหุ้นละ 140 บาท รวมเป็นเงินประมาณ 3.3 หมื่นล้านบาทให้แก่นักลงทุนทั้งในและต่างประเทศในวงจำกัดแบบข้ามคืนผ่านตลาดหลักทรัพย์แห่งประเทศไทย(Overnight Placement Transaction)ภายหลังการขายหุ้นครั้งนี้ SCC ยังคงถือหุ้น PTTCH อยู่จำนวน 66,999,927 หุ้น หรือคิดเป็น 4.42%&nbsp;
8 ธ.ค. 2553

บริษัทปูนซิเมนต์ไทย ขายหุ้น ปตท.เคมิคอล 236 ล้านหุ้น กว่า  3.3 หมื่นล้าน บริษัทปูนซิเมนต์ไทย(SCC) ได้ขายหุ้นที่ถืออยู่ในบริษัทปตท.เคมิคอล(PTTCH)ทั้งหมด  ประมาณ  15.59% ของทุนชำระแล้วคิดเป็นจำนวน 236  ล้านหุ้น ในราคาหุ้นละ 140 บาท รวมเป็นเงินประมาณ 3.3 หมื่นล้านบาทให้แก่นักลงทุนทั้งในและต่างประเทศในวงจำกัดแบบข้ามคืนผ่านตลาดหลักทรัพย์แห่งประเทศไทย(Overnight Placement Transaction)ภายหลังการขายหุ้นครั้งนี้ SCC ยังคงถือหุ้น PTTCH อยู่จำนวน 66,999,927 หุ้น หรือคิดเป็น 4.42% 
ทั้งนี้ บริษัทปูนซิเมนต์ไทยจะมีกำไรสุทธิจากการขายหุ้นครั้งนี้ประมาณ 8,800 ล้านบาทและจะทำการบันทึกกำไรในไตรมาส 4 ของปี 2553  และSCCมีแผนที่จะนำเงินไปใช้ในการลงทุนต่างๆ ที่เป็นธุรกิจหลัก ทั้งในประเทศและในภูมิภาคต่อไป
สำหรับการขายหุ้นครั้งนี้ไม่มีผลกระทบกับสัญญาซื้อขายวัตถุดิบ (Off-Take Agreement) จาก PTTCHเพื่อใช้ในการผลิตผลิตภัณฑ์ปลายน้ำของ SCC  ที่ผ่านมา SCC ได้เข้าถือหุ้นในบริษัทปิโตรเคมีแห่งชาติ  (NPC) และบริษัทไทยโอเลฟินส์ (TOC) ในปี 2527 และปี 2532 ตามลำดับ ซึ่งต่อมาทั้งสองบริษัทได้จดทะเบียนควบรวมกิจการเป็น PTTCHในปลายปี 2548 ปัจจุบันSCC ประกอบธุรกิจหลัก 5 ธุรกิจ ได้แก่ ธุรกิจเคมิคอลส์ ธุรกิจกระดาษ ธุรกิจซีเมนต์ ธุรกิจวัสดุก่อสร้างและธุรกิจจัดจำหน่าย ปัจจุบัน SCC มีนโยบายการจ่ายปันผลที่อัตรา 40 - 50%จากกำไรสุทธิจากการดำเนินงานปกติของงบการเงินรวมประจำปี